TVM Sport jinsab infurmat li kważi riesaq lejn it-tmiem tiegħu ix-xogħol fuq il-pitch tar-Raffa li kien qed jiġi nstallat fil-kumpless Sportiv tal-Marsa. Għal diversi snin il-players tar-Raffa ma kellhomx l-opportunita’ li jipprattikaw dan l-isport f’lane vera u proprja u t-taħriġ kien isir fuq tapit twil fil-kumpless tal-Kottonera. David Farrugia player tat-team Nazzjonali Malti tar-Raffa qal lil TVM Sport li sa fl-aħħar twettqet parti mix-xewqa li diversi dilettanti kellhom dik li jkun hemm faċilita’ vera’ u proprja tar-Raffa. Filfatt TVM Sport jinsab infurmat li l-lane li nbiet b’materjal sintetiku fil-Marsa diġa’ kienet ittestjata mill-istess Farrugia u hija ta’ kwalita’ tajba. Il-ħsieb ta’ SportMalta hu li jkompli jinvesti f’dan l-Isport tant li s-Segretarju Parlamentari Clifton Grima f’intervista waqt programm speċjali ta’ TVM Sport kien qal li il-ħsieb hu li r-Raffa jkollhom iktar faċilitajiet b’investiment għal iktar lanes fil-Kumpless Maria Assunta l-Ħamrun fl-istess post fejn hem l-Akkademja tal-Isnooker. Intant għadejja fl-aħħar fażi tagħhom il-preparazzjonijiet sabiex titwaqqaf b’mod uffiċjali l-Assoċjazzjoni tar-Raffa Bowls li mistennija tkun rikonoxxuta mill-ewwel mill-KOM.